open-index/open-wikipedia-markdown huggingface dataset:
طبی نسخہ

**طبی نسخہ** ، جس کو اکثر انگریزی زبان میں مخفف انداز میں حرف آر پر ایک لکیر یا آر ایکس کے طور پر لکھا جاتا ہے، دواؤں اور صحت کی دیکھ ریکھ سے متعلق کسی صحت کی دیکھ ریکھ شعبے سے جڑے شخص کا تحریری مشورہ ہے۔ یہ ہر مریض کے لیے مختلف ہوتا ہے۔ دنیا کے بہت سے ملکوں میں کام ڈاکٹروں کے ذریعے انجام پاتا ہے۔ کوئی طبیب حاذق کسی مریض کی ظاہری اور باطنی کیفیات کا جائزہ لیتا ہے۔ وہ یہ طے کرتا ہے کہ مریض کو تکلیف کیا ہے اور کس درجے کی ہے۔ مثلًا ایک مریض صرف کھانسی اور زکام سے پریشان ہو سکتا ہے، جب کہ دوسرا مریض نہ صرف کھانسی زکام بلکہ 105 درجہ حرارت سے پریشان ہے۔ چونکہ یہ مریض زیادہ بیمار ہے، اس لیے ڈاکٹر اسی کی مناسبت سے زیادہ دوائیں یا زیادہ اثر انگیز دوا دوسرے مریض کے لیے تجویز کر سکتا ہے جب کہ اول الذکر مریض کو مختصر دوا لکھ کر بھیج دیتا ہے۔ یہ بھی دیکھا گیا ہے کہ ڈاکٹر اکثر اپنے نسخے میں چند اہم نکات لکھ دیتے ہیں۔ یہ نکات مریضیوں کی کیفیتوں کی شکل میں ہو سکتی ہیں جو بیان کردہ ہوں یا ڈاکثر نے اپنے مشاہدے کی بنا پر لکھا ہے۔ ایک طبیب کسی مریض کو غذا کے بارے میں بھی تجاویز لکھ سکتا ہے۔ مثلًا بعض حالات میں گوشت نہیں کھانا چاہیے یا ثقیل غذاؤں سے اجتناب ضروری ہے۔ کچھ دواؤں کے لیے خاص پرہیز کی بھی ضرورت ہوتی ہے۔ یہ پرہیز یونانی اور آیور ویدی علاجوں میں زیادہ ہوتا ہے۔ خاص پرہیز میں کبھی کبھار چائے اور قہوہ سے بھی اجتناب کا مشورہ لکھا ہوتا ہے۔ کئی بار جب ڈاکٹر مریض کی کیفیت پر صحیح فیصلہ نہیں کر سکتا ہے، وہ تجربہ گاہ سے کچھ امتحانات کروانے کو کہ سکتا ہے۔ مثلًا قارورہ، خون یا براز جانچنے کا مشورہ۔ ان سے حاصل رپورٹوں کی بنیاد پر نسخے میں ڈاکٹر دوائیں اور غذا تجویز کرتا ہے۔

## مزید دیکھیے
* علاج

## حوالہ جات

زمرہ:سریری علم الادویہ
زمرہ:علامات
زمرہ:ویکی ڈیٹا سے مختلف مختصر وضاحت
زمرہ:علاج
زمرہ:رسمی دستاویزات
زمرہ:تاریخ طب
زمرہ:طبی قانون
زمرہ:صیدلیہ
زمرہ:طبی اصطلاحات
کرکٹ کا بلا

[تصغیر|[سلہٹ انٹرنیشنل کرکٹ اسٹیڈیم، سلہٹ، بنگلہ دیش کے باہر ایک کرکٹ کے بلے کو عظیم الشان مجسمے کی شکل میں دکھایا گیا ہے۔]]
**کرکٹ کا بلا** یا **کرکٹ کا بیٹ**  ایک مخصوص قسم کا ساز و سامان ہے جسے بلے باز کرکٹ کے کھیل میں گیند پر زور لگا کر مارتے ہیں۔ یہ عمومًا ایک چھڑی کا دستہ رکھتا ہے جو سامنے کی سپاٹ تیز دھار لکڑی سے جڑا ہوتا ہے۔ بلے کی لمبائی 38 انچ یا 965 ملی میٹر سے زیادہ نہیں ہونا چاہیے۔ اس کی چوڑائی 4.25 انچ یا 108 ملی میٹر سے زیادہ نہیں ہوتی ہے۔ اس کا اولین درج شدہ استعمال 1624ء میں ہوا تھا۔ اس کے کئی نمونے تاریخ میں رو نما ہو چکے ہیں، تاہم جدید طور پر ایک شکل میں عمومًا اتفاق رائے پایا جاتا ہے۔ 1979ء سے ایک ایک قانون موجود رہا ہے کہ کرکٹ کے بلے صرف لکڑی سے بننے چاہیے۔

کرکٹ کے بلے کی جدید شکل کو جیک ہوبس نے 1930ء میں متعارف کرایا گیا تھا۔ جس کی اس وقت کی بناوٹ کو کسی بھی کرکٹ کھیلنے والے نے کبھی چیلنج نہیں کیا اور موجودہ جدید دور میں بھی کرکٹ بلے اسی ڈیزائن کی طرز پر تیار کیے جاتے ہیں۔ واضح رہے کہ کرکٹ میں بلے بازوں کی اجارہ داری کے باعث بیٹ کے وزن، موٹائی اور چوڑائی کے حوالے سے بحث چلتی رہتی ہے۔ ماہرین کا ماننا ہے کہ جدید بلا کے سوئٹ پوائنٹ اور باہری کنارے ایسے بنائے جاتے ہیں، جس سے لگ کر اور ایج لگ کر بھی گیند باؤنڈری تک چلی جاتی ہے۔

## کرکٹ کا بلا اور عالمی ثقافت
ریاستہائے متحدہ امریکا کے صدر ڈونالڈ ٹرمپ نے 2019ء میں پاکستان کے وزیر اعظم عمران خان کو وائٹ ہاوس آمد پر کرکٹ کے بلے کا تحفہ دیا۔ ٹرمپ کی جانب سے دیے گئے بلے پر سابق امریکی صدر آئزن ہاور کی تصویر بنی ہے۔ آئزن ہاور وہ واحد امریکی صدر ہیں جنھوں نے پاکستان میں ایک ٹیسٹ میچ دیکھا تھا۔ اس طرح سے دو باتیں ثابت ہوتی ہیں کہ کرکٹ بر صغیر کے ثقافت کی ایک پہچان بن چکا ہے اور دیگر ممالک کا اس سے وابستگی دکھانا اس ثقافت سے اظہار یگانگت ہے۔ دوسرے یہ ایک کرکٹ کا بلا بھی اپنی ایک الگ تاریخ اور یاد گاری کا حامل ہو سکتا ہے۔ بھارت میں سچن ٹنڈولکر کے دستخط شدہ بلوں کو جدید دور میں بھی پسندیدگی سے دیکھا جاتا ہے، حالاں کہ موصوف کھیل سے سبک دوش ہو چکے ہیں۔

## مزید دیکھیے
* کرکٹ
* گیند

## حوالہ جات

زمرہ:بلے بازی
زمرہ:کرکٹ کا سازوسامان
زمرہ:کرکٹ
تنازعات کی یکسوئی

**تنازعات کی یکسوئی** یا **صلح صفائی**  ایک ایسا طریقۂ کار ہے جس میں کسی تنازع کے پر امن یکسوئی اور صورت حال کے حل کو تلاش کیا جاتا ہے۔ اس میں کچھ لوگ بہ طور خاص اس بات کی کوشش کرتے ہیں کہ گروہی تنازع کو فعال انداز میں متنازع مقاصد یا طرز فکر کے حاملین کے ساتھ سلجھا لیں (مثلًا اس بات کی تہ تک پہنچیں کہ کوئی گروہ کیوں ایک مخصوص انداز میں سوچتا ہے) اور اس کے لیے اجتماعی بھاؤ تاؤ کیا جاتا ہے۔ یکسوئی سے جڑے پہلو عمومًا تنازع کے متوازی ہوتے ہیں، اس طرح سے کہ تنازع اختتام کو پہنچے۔ تفہیمی یکسوئی ایک ایسا راستہ ہے جس میں مخالفین تنازع، سوچ، نقطہ نظر، سمجھ بوجھ اور رویوں کو جاننے اور اخذ کرنے کی کوشش کرتے ہیں۔ جذباتی یکسوئی اور راستہ ہے جو تنازع کے شاملین تنازع کے بارے میں سمجھتے ہیں اور یہ تنازع کی جذباتی توانائی ہے۔ برتاؤ کی یکسوئی اس بات کی عکاسی کرتی ہے کہ مخالفین کس طرح سے پہل کرتے ہیں اور ان برتاؤ کیا ہوتا ہے۔ بالآخر تنازعات کی یکسوئی کے کئی طور طریقے موجود ہیں، اس میں بھاؤ تاؤ، مصالحت، مصالحت و انصاف فراہمی، سفارت اور تخلیقی امن سازی شامل ہیں۔

## تنازعات کی یکسوئی کی مثال
بھارت میں مسلمانوں کی اوقافی جائداد سے جڑے کئی تنازعات ہیں، جن کی لاکھ یاد دہانی اور عدالتی مقدمے بازی کے بعد بھی کوئی حل سامنے نہیں آیا۔ ایسے میں 2019ء میں کیرلا کی ریاستی حکومت نے اعلان کیا کہ وہ ایک جوائنٹ سروے کمیشن قائم کرے گی جو تنازعات کی یکسوئی میں اہم رول ادا کرے گا ۔ سروے کمیشن جائیدادوں کے زیر التواء سروے کا کام بھی مکمل کرے گا ۔ یہ تین رکنی ٹریبونل فاسٹ ٹریک کی بنیادوں پر اوقافی تنازعات کی یکسوئی میں مدد کرے گا۔ اس طرح سے جہاں حکومتیں یا وقف بورڈ اپنے طور کچھ بھی کرنے قاصر ہیں یا کئی بار مسائل کے سلجھنے میں سال ہا سال لگنے کا اندیشہ ہوتا ہے، اس حکمت عملی سے تیزی سے یکسوئی اور متصادم فریقوں کے معاملے کو جلد از جلد نپٹانے کی ایک پہل کی گئی ہے۔

## مزید دیکھیے
* مسائل کی یکسوئی

## حوالہ جات

زمرہ:بین الشخصی تعلقات
زمرہ:خاندان کا نفسی معالجہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:قومی سلامتی
زمرہ:معاشرتی نظامات
زمرہ:علم بیان
زمرہ:انسانی ابلاغیات
زمرہ:سماجی نفسیات
زمرہ:بین الاقوامی تعلقات
زمرہ:متعدد الاختصاصات
زمرہ:بین الاقوامی قانون
زمرہ:قانونی اصطلاحات
زمرہ:جنگ
زمرہ:تنازع
لاٹری

**لاٹری** یا **قٌرعہ**  جوے کی ایک شکل ہے جس میں جستہ جستہ نمبروں کو اٹھایا جاتا ہے اور ان چنندہ نمبروں کو انعام دیا جاتا ہے۔ لاٹریوں کو کچھ حکومتوں نے غیر قانونی قرار دیا ہے جب کہ کچھ دوسرے حکومتیں ان کی اس درجے پزیرائی کرتی ہیں کہ وہ کوئی قومی اور ریاستی سطح کی لاٹری کا اہتمام کرتی ہیں۔ ان دو انتہاؤں کے بیچ ایک عام بات کا مشاہدہ بیش تر حکومتوں کی جانب سے دیکھا گیا ہے اور وہ یہ ہے کہ اکثر حکومتیں ان کے پس پردہ کچھ قوانین رکھتی ہیں۔ ان میں کم سنوں کو لاٹری بیچنے پر روک اور لاٹری ٹکٹ بینچنے کے لیے کسی لائسنس کا لزوم بہت عام ہیں۔ حالاں کہ لاٹریاں انیسویں صدی میں ریاستہائے متحدہ امریکا میں بہت عام تھے، مگر بیسویں صدی میں اس کی کئی قسموں پر پابندی عائد کر دی گئی۔ قریب قریب یہی صورت حال یورپ کے بیش تر ممالک میں دیکھا گیا ہے۔ تاہم جدید دور میں چند قانونی لزوم کے ساتھ لاٹریوں کی سابقہ شکلوں کا احیاء ہو چکا ہے۔ جدید دور کے کسینوؤں کو بھی کچھ لوگ لاٹریوں کے زمرے میں شمار کرتے ہیں۔

## بھاری رقم کی وابستگی
جدید دور میں لاٹریاں بالمشافہ ٹکٹ کی شکل ہی میں نہیں بلکہ یہ آن لائن بھی کھیلی جاتی ہیں۔ لاٹری کے خریدنے والے نہ صرف ہزار بلکہ ملین اور بلین کی رقوم ہر سال جیتتے ہیں۔ کچھ لوگ لاٹری میں بار بار جیتتے ہیں۔ اس کے بر عکس کچھ لوگ لاٹری ہارنے کی وجہ سے خود کشی کر لیتے ہیں۔

بھارت کی کئی ریاستوں میں لاٹری پر پابندی ہے۔ تاہم بھوٹان جیسے ملک کی شاہی حکومت اپنی ایک الگ لاٹری چلاتی ہے، جس کی اپنی مانگ ہے اور کئی غیر ملکی لوگ اس لاٹری کو خریدتے ہیں۔

## مزید دیکھیے
* جوا

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:جوا
دم

[تصغیر|درختوں پر چڑھنے والی ایک [چھپکلی جس کی دم بڑی ہے۔ یہ تائیوان سے تعلق رکھتی ہے۔]]
**دُم** یا **پُونچھ**  ایک قسم کا تتمہ ہوتا ہے جو کچھ قسم کے جانوروں کے ایک کونے سے منسلک ہوتا ہے۔ یہ عمومًا چار پاؤں والے جانوروں میں عام ہے۔ دم کئی بار کُھر دار ہوا کرتی ہے، یعنی یہ دم کے کونے پر کچھ بال ہوتے ہیں۔ عام طور سے دم جانوروں کے پیچھے ہوا کرتی ہے۔ اسے جانور حسب ضرورت ہلا سکتے ہیں اور آگے پیچھے کر سکتے ہیں۔ دم کے ہلانے کے بھی اپنے اشارے ہو ہیں۔ کتا کئی دم اپنے پیار یا لگاؤ کے اظہار کے لیے کرتا ہے۔ اس کے بر عکس بلی جب غصے میں ہوتی ہے تو اس کی دم کھڑی اور موٹی دکھائی پڑتی ہے۔ کچھ جانور ایک دوسرے سے ملنے یا جوڑے بناتے وقت اپنی دموں میں پینچ لڑاتے ہیں۔ یہ بھی غور طلب ہے کہ کچھ جانور، جیسے کہ شیر میں دم کافی لمبی ہوتی ہے۔ اس کے بر عکس کچھ جانور، جیسے کہ بکری کی دم بہت چھوٹی ہوتی ہے۔ ایک ہی قسم کے جانور میں کبھی دم ہوتی ہے، کبھی نہیں، تو کبھی سائز مختلف ہوتا ہے۔ کتوں کی ایک قسم میں دم عملًا مفقود ہوتی ہے۔ مگر اس نسل کے کتے کاٹنے کے لیے بہت اُتاولے ہوتے ہیں۔ اسی طرح سے بلیوں کی ایک نسل بھی دم سے تقریبًا محروم ہوتی ہے۔

دم جانوروں کے علاوہ پرندوں اور مچھلیوں کا بھی خاصا ہے، اگر چیکہ ان کی دم ایک الگ طرح کی ہوتی ہے۔

## بنا دم کے جانور
جیسا کہ اوپر لکھا جا چکا ہے، کچھ جانور بغیر کسی دم کے ہوا کرتے ہیں۔ ان میں اراؤکانا مرغی (Araucana Hen)، کورگی کتا (corgi)، مینکس بلی (Manx cats)، مینکس چوہے (Manx rats)، نیو یارک گلہری (New York Squirrels) وغیرہ شامل ہیں۔

## دم کے فائدے
ماہرین حیوانیات کے مطابق دم کا ہونا دودھ دینے والے جانوروں میں سر کے توازن کے کام میں آتا ہے۔ یہ صفت کی خاص ضرورت حرکت اور روانی میں ہوتی ہے، جیسے کہ دوڑنے کے لیے۔ جب چیتا، شیر وغیرہ کا مطالعہ کیا جاتا ہے، تو پایا گیا ہے کہ لمبی دم کی وجہ وہ زیادہ تیزی سے دوڑ سکتے ہیں اور چھلانگیں مار سکتے ہیں۔ اسی طرح سے کئی درختوں پر رہنے والے بندر لمبی دم رکھتے ہیں، جن سے کہ وہ ہر رخ سے درختوں پر چھلانگ لگا سکتے ہیں اور اس دوران وہ اپنے جسم کا توازن نہیں کھوتے ہیں۔

## مزید دیکھیے
* جانور

## حوالہ جات

زمرہ:تشریح حیوانات
زمرہ:کامنز زمرہ جس کا ربط ویکی ڈیٹا پر ہے
زمرہ:تشریح انسان
قاضی غلام جیلانی نقشبندی

**قاضی غلام جیلانی نقشبندی** سلسلہ نقشبندیہ کے روحانی بزرگ مولانا سراج الدین موسی زئی کے خلیفہ خاص تھے۔

## تعارف
مولانا قاضی غلام جیلانی نقشبندی کی ولادت
1285ھ بمطابق 1868ء میں شمس آباد ضلع اٹک میں ہوئی۔ آپ کے والد بزرگوار کا نام قاضی نادر دین تھا۔ آپ کے والد محترم قاضی نادر دین اپنے وقت کے متبحر عالم دین اور رئیس القلم تھے۔ قاضی نادر دین ہندی زبان کے بہترین شاعر تھے۔ شمس آباد کی عوام انہی سے سے نواشت و خواند سیکھی۔ ان کی دینی و علمی درسگاہ پندنامہ بطرزسی موجود ہے۔
قاضی غلام جیلانی کا تعلق مشوانی سعادات سے تھا۔ آپ کا سلسلۂ نسب خواجہ بندہ نواز گیسودراز سے جا ملتا ہے۔ آپ کے خاندان کے لوگ گنگرے کے پہاڑی علاقے قریب و جوار میں آباد ہیں۔
معرکہ بالا کوٹ 1246ھ کے بعد سکھوں نے مقامی آبادیوں پر ظلم ڈھانے لگے تو آپ جد امجد قاضی جنگ باز قصبہ نقارچیاں متصل غازی سے ترک سکونت کر کے شمس آباد ضلع اٹک میں رہائش پزیر ہو گئے۔

## تعلیم
قاضی غلام جیلانی نے ابتدائی کتابیں اپنے علاقے کے جید علما سے پڑھیں۔ اس کے بعد مدرسہ عالیہ رامپور میں داخل ہو کر مولانا ابوطیب مکی اور مولانا منور علی کے سامنے زانوے تلمذ طے کر کے اسی مدرسہ سے سند فضیلت حاصل کی۔

## درس و تدریس
قاضی غلام جیلانی نے سند فضیلت حاصل کرنے کے بعد مدرسہ رامپور میں مدرس مقرر ہوکر تدریس کے فرائض سر انجام دینے لگے۔ بعد ازاں مولانا کرامت علی جونپوری رحمته الله علیہ کے مسلسل تبلیغ و ارشاد سے وابستہ ہو کر بنگال چلے گئے اور وہاں تبلیغ وارشاد میں مصروف رہے۔ مولانا کرامت کے صاحبزادے و خلیفہ اعظم مولانا عبد الاول جونپوری نے آپ کو **محی الدین** کا لقب عطا فرمایا تھا۔ آپ کو خدا پاک نے وعظ کرنے میں وہ دسترس اور کمال عطا کیا تھا کہ سامعین کے دلوں پر آپ کی بات کا اس قدر اثر ہوتا تھا کہ وہ مست و مخمور ہو جاتے تھے۔

## بیعت و خلافت
قاضی غلام جیلانی سلسلہ نقشبندیہ میں مولانا سراج الدین موسی زئی شریف سے صاحب و مجاز
و ارشاد تھے۔ آپ اپنے نام کے ساتھ نقشبندی مجددی لکھتے تھے۔

## زیارت حرمین
قاضی غلام جیلانی 1904ء میں حج بیت اللہ شریف کی ادائیگی اور زیارت روضہ رسول سے مشرف ہونے کے لیے حجاز مقدس تشریف لے گئے۔ آپ نے وہاں پرشیخ الدلائل مولانا عبد الحق سے الحزب الاعظم اور دیگر وظائف کی اجازت حاصل کی۔

## تصانیف
قاضی غلام جیلانی کے جس طرح اللہ تعالی نے وعظ میں تاثیر رکھی تھی اسی طرح زور قلم سے دینی مسائل کو سلجھانے کا بھی خدا پاک نے ملکہ عطا فرمایا تھا۔ آپ نے تقریبا 50 کے قریب کتابیں تحریر فرمائی ہیں جن میں سے چند ایک یہ ہیں۔
# جامع التحریری حرمت العنا والمز امیر
# عذاب شریت دارد
# تیخ غلام گیلانی (برگردن قادیانی)
# قول مقبول دررد قادیانی مجہول بطريق المنطق والعقول
# جواب حقانی دررد بنگالی قادیانی(بنگال کا قصبہ برہمن باریہ قادیانیوں کا مرکز تھا اسی مرکز کے کرتا دھرتا لوگوں کے بارے میں یہ رسالہ ہے)
# بديع الکلام
# فتوی فتاح الجنت تخیتہ الہالک
# راحت الا فکار
# ظہور الشفقت
# [حق الایضاح](https://www.mediafire.com/file/844t06rjomejxn4/حق+الایضاح+فی+شرطیۃ+الکفو+للنکاح+از+علامہ+قاضی+غلام+جیلانی+(Low).pdf/file)

## وصال
مولانا قاضی غلام جیلانی کا وصال 24 ذوالقعد 1348ھ بمطابق 23 اپریل 1930ء کو ہوا۔
آپ کا مزار شمس آباد ضلع اٹک میں مرجع خلائق ہے۔

## اولاد
مولانا قاضی غلام جیلانی نقشبندی کی اولاد میں چھ صاحبزادے اور ایک صاحبزادی تھی۔ آپ کے صاحبزادوں کے نام یہ ہیں۔
# قاضی عبد السلام
# قاضی نور السلام
# قاضی انوار الحق
# قاضی منظور الحق
# قاضی محمد زاہد
# قاضی محمد طاہر 

## حوالہ جات
گل بادشاہ گیلانی

**سید گل بادشاہ گیلانی** کا شمار راولپنڈی کے بلند پایہ اولیاء کرام میں ہوتا ہے۔

## تعارف
سید گل بادشاہ گیلانی کی ولادت موضع گیلا کلاں تحصیل و ضلع راولپنڈی میں پیر طریقت پیر سید عبدالله شاہ گیلانی کے گھر ہوئی۔ آپ کے والد بزرگوار بلند پایہ ولی کامل تھے۔ آپ کے آبا و اجداد اپنے اپنے وقت کے شیخ طریقت تھے۔ جن کے مزارات حجرہ شاہ مقیم ضلع اوکاڑہ میں مرجع خاص و عام ہیں۔ آپ کے مریدین ملک بھر بالخصوص بھیرہ شریف، بھر پور شریف، چکوال، میانہ موہڑہ ، ہڑیال، بھلومار تلہ گنگ کھوڑ، خوشاب و دیگر مقامات پر واقع ہیں۔

## بیعت و خلافت
سید گل بادشاہ گیلانی اپنے والد گرامی پیر سید عبد اللہ شاہ گیلانی کے دست حق پرست پر بیعت سے مشرف ہوئے۔ عبادت و ریاضت اور مجاہدوں کی تکمیل اور سلوک کی منزلیں طے کرنے کے بعد اپنے والد بزرگوار سے خرقہ خلافت اور اجازت بیعت سے مشرف ہو کر صاحب مسند مقرر ہوئے۔

## سیرت و کردار
سید گل بادشاہ گیلانی انتہا درجہ کے متقی و پرہیز گار تھے۔ آپ عبادت و ریاضت میں یگانہ روزگار تھے۔ آپ میں شریعت و طریقت کی پابندی کا وصف خاص تھا۔ آپ نہایت ہی ملنسار اور بلند اخلاق تھے۔ آپ اخلاص و محبت کے پیکر
اور درویش صفت انسان تھے۔ آپ ظاہری بناوٹ اور وضع قطع ظاہر داری سے سخت نفرت فرماتے تھے۔ سید گل بادشاہ گیلانی نے تمام عمر ساده زندگی گزاری۔ کوئی بھی شخص آپ کے در پر حاضری دیتا تو وہ آپ کا ہی ہو کر رہے جاتا۔
آپ اپنے اسلاف کی طرح ولایت میں بلند درجہ رکھتے تھے۔ آپ نے تمام عمر اپنے اسلاف کی تعلیمات کو فروغ دینے میں صرف کی۔ آپ صاحب کشف و کرامت بزرگ تھے۔ آپ سے بے شمار کرامات صادر ہوئیں۔ آپ اپنے وقت کے بہترین عالم اور شیخ طریقت تھے۔

## وصال
پیر سید گل بادشاہ گیلانی کا وصال مورخہ 1930ء میں موضع گیلا کلاں راولپنڈی میں ہوا۔
آپ کا مزار شریف موضع گیلا کلاں براستہ چکری انٹر چینج ضلع راولپنڈی میں مرجع خلائق ہے۔
آپ کا سالانہ عرس ہر سال بارہ ربیع الثانی کو سجادہ نشین کی زیر سر پرستی عقیدت و احترام سے منایا جاتا ہے۔ جس میں علمائے کرام، مشائخ عظام اور آپ کے لاتعداد عقیدت مندان شرکت کرتے ہیں۔

## اولاد
سید پیر گل بادشاہ گیلانی کے چھ صاحبزادگان تھے جو اپنے وقت کے بہترین عالم اور شیخ طریقت ہیں۔
# سید غلام امیر شاہ گیلانی
# سید کوثر حسین شاہ گیلانی (سجادہ نشین)
# سید سلطان امیر شاہ گیلانی
# سید غلام شبیر حسین شاہ گیلانی
# سید شمس الامیر شاہ گیلانی
# سید مہتاب حسین شاہ گیلانی 

## حوالہ جات
ندیم سحر عنبرین

**ندیمِ سحر عنبرین**  اسلامیات سے وابستہ ایک بھارتی دانشور ہےـ وہ حال میں جامعہ ملیہ اسلامیہ میں شعبہ اسلامیات میں خدمات انجام دے رہی ہےـ
## ابتدائی زندگی
ڈاکٹر ندیم سحر عنبرین کی ولادت 13 ستمبر 1988 کو محلہ قاضی پورہ شہر بہرائچ اتر پردیش میں ہوئی۔آپ کے والد کا نام محمد فیضان صدیقی ہے۔آپ کے دادا حکیم محمد سلیمان صدیقی مرحوم اپنے وقت کے مشہور حکیم تھے۔آپ کے دادا شہر بہرائچ میں جماعت اسلامی ہند کے بانی امیر تھے ۔ حکیم صاحب ایمرجنسی کے دور میں جیل بھی گئے تھے۔

## تعلیم
ڈاکٹر ندیم سحر عنبرین ابتدائی تعلیم شہر بہرائچ کے عائشہ درسگاہ اسلامی میں حاصل کی بعد میں رامپور کے جامعہ الصا لحات سے عالمیت کی سند حاصل کی بعد میں علی گڑھ مسلم یونیورسٹی سے بی۔اے اور ایم۔اے کی سند حاصل کی ۔علی گڑھ مسلم یونیورسٹی میں آپ کو گولڈ میڈل بھی ملا۔ 2018ء میں جامعہ ملیہ اسلامیہ دہلی سے اسلامیات میں پی۔ایچ۔ڈی کی ڈگری حاصل کی۔
## تصانیف
عنبرین کے کئی مضامین متعدد رسالوں میں شائع ہوئے ہیان ۔ انھوں نے تین کتابیں تصنیف کی ہیں ۔
* قرآنیات میں خواتین کے تحقیقی مقالات 
* دور حاضر کی چند اہم مفسرات قرآن
* خواتین اور خدمتِ قرآن
وہ موجودہ وقت میں جامعہ ملیہ اسلامیہ کے شعبہ اسلامیات میں درس و تدریس سے وابستہ ہیں۔آپ کے شوہر محمد تحسین زماں بھی جامعہ ملیہ اسلامیہ سے فارغ ہوئے اور موجودہ وقت میں جامعہ ملیہ اسلامیہ کے شعبہ اسلامیات سے وابستہ ہیں۔

## حوالہ جات

## بیرونی روابط
* http://www.kashmiruzma.news/NewsDetail?action=view&ID=40863
* https://quranwahadith.com/product_author/%DA%88%D8%A7%DA%A9%D9%B9%D8%B1-%D9%86%D8%AF%DB%8C%D9%85-%D8%B3%D8%AD%D8%B1-%D8%B9%D9%86%D8%A8%D8%B1%DB%8C%D9%86/
* https://www.pinterest.pt/pin/724587027525533889/
* https://daleel.pk/2019/07/18/105347

زمرہ:1988ء کی پیدائشیں
زمرہ:بھارت کے سنی علما
زمرہ:اتر پردیش کی شخصیات
زمرہ:بہرائچ کی شخصیات
زمرہ:بھارتی مسلم شخصیات
زمرہ:بھارتی مصنفین
زمرہ:بہرائچ کی شخصیات
زمرہ:علیگ
کل وقتی

**ہمہ وقتی**  ملازمت وہ ہوتی ہے جس میں ایک شخص ہر کام کے روز مقررہ وقت اپنی خدمات کے انجام دے، جیسا کہ اس کا آجر طے کرے۔ کل وقتی ملازمت میں بہت سے فوائد ایسے ہوتے ہیں جو جز وقتی، عارضی اور لچک دار ملازمین کو عام طور سے حاصل نہیں ہوتے ہیں، جیسے کہ سالانہ رخصت، رخصت بیماری اور صحت کا بیمہ۔ یہ فائدے یا اس طرح کے کچھ اور فائدے عام طور سے کل وقتی ملازمین کو حاصل ہوتے ہیں۔

ملازمت کے معاہدے میں شرائط، حقوق، ذمہ داریاں اورکام کے فرائض آجرکو واضع کرنا چاہیے ۔ اگر معاہدہ غیر محدود مدت کے لیے ہے تو اس صورت میں اس کے اختتام کی تاریخ متعین نہیں ہوتی۔ غیر محدود مدت کی ملازمت کے معاہدے کل وقتی یا جز وقتی ہو سکتے ہیں۔ کل وقتی ملازمت 38 سے 40 گھنٹے فی ہفتہ ہوتی ہے۔ اگر آپ 38 گھنٹے فی ہفتہ سے کم کام کرتے ہیں، اسے جز وقتی ملازمت تصور کیا جاتا ہے۔ جز وقتی ملازمت کی عام قسم میں بیس گھنٹے فی ہفتہ کام ہوتا ہے۔ ملازم یا کمپنی اس معاہدے کو منسوخ کر سکتے ہیں۔ تاہم کل وقتی ملازمت میں عام طور سے ملازمین کو کچھ سہولتیں ہو حاصل ہو سکتی ہیں جو دوسروں سے کہیں زیادہ ہوں، جیسے کہ ملازمت کی منسوخی کے لیے نوٹس کی میعاد اور / یا اچانک علحدگی کے لیے معاوضہ وغیرہ۔ بھارت جیسے ملک میں کئی اداروں میں کل وقتی ملازمین کے لیے پراویڈنٹ فند کی بھی سہولت ہوتی ہے، جو کل کا کل یا کچھ حصے کے طور پر آجر کی جانب سے ادا ہوتا ہے۔

## جر وقتی اور کل وقتی ملازمتیں
جر وقتی اور کل وقتی، دونوں ملازمتوں کے اپنے فائدے اور نقصانات ہیں۔ جہاں جز وقتی ایک جانب ملازمین کو کم دیر کے لیے زیر بار کرتا ہے، وہیں اس میں اجرت اور فوائد کی کمی ہوتی ہے۔ ادارہ جات اپنی فوری ضرورت کے کام ان سے انجام دیتے ہیں۔ تاہم کل وقتی ملازمت زیادہ وقت کی مشغولیت اور زیادہ اجرت دیتی ہے۔اس میں زیادہ فوائد بھی ہوتے ہیں جیسے کہ رخصت اور کچھ دیگر معاملوں میں۔ اسی کل وقتی ملازمت میں لوگ اپنی ترقی اور ادارے میں نئے چیلنج کے بارے میں سوچ سکتے ہیں۔ اکثر لوگ کل وقتی ملازمت کو زیادہ ترجیح دیتے ہیں، کیوں اسی میں زیادہ کمائی ہوتی ہے اور اس میں ملازمت کا بھی پہلو شامل ہے۔

## مزید دیکھیے
* ملازمت
* جر وقتی معاہدہ

## حوالہ جات

زمرہ:درجہ بندی ملازمت
زمرہ:ملازمت
عارضی ملازمت

**عارضی ملازمت**  ایک ایسی ملازمت کے صورت حال کا نام ہے جس میں کام کرنے کی سہولت کسی مقررہ وقت تک ہے محدود ہے جو ملازمت دہندہ ادارہ طے کرتا ہے۔ اس کے لیے ادارہ اپنی ضرورتوں اور زیر تکمیل منصوبہ جات کو پیش نظر رکھ کر فیصلہ کرتا ہے۔ عارضی ملازمت کو کئی دیگر ناموں سے بھی جانا جاتا ہے، جیسے کہ "برسر معاہدہ"، "موسمی"، "محدود وقتی"، "وقتیہ"، "آؤٹ سورسنگ"، فری لانس اور کبھی کبھار انگریزی زبان کے لفظ ٹیمپوریری کو مخفف کر کے "ٹیمپس" کہا جاتا ہے۔ کچھ معاملوں میں عارضی، اعلٰی صلاحیتی پیشہ ور لوگ (خصوصًا سفید کالر ملازم کے زمرے جیسے کہ انسانی وسائل، تحقیق و ترقی، انجینئرنگ اور کھاتہ نویسی) خود کو مشیر یا "کنسلٹنٹ" بتاتے ہیں۔

## عارضی ملازمت کے کھو جانے کا خطرہ
کل وقتی ملازمت اور جز وقتی ملازمت کے مقابلے عارضی ملازمتیں بہت ہی محدود وقت کے ہونے کے علاوہ ان کے چھٹ جانے کا خطرہ زیادہ ہوتا ہے۔ مئی 2019ء میں بھارت کے زیر انتظام کشمیر کے انتظامیہ نے مختلف سرکاری محکموں میں سال 2010ء کے بعد تعینات کیے گئے سبھی عارضی ملازمین بشمول دہاڑی مزدور ،اتفاقی مزدور، مجموعہ طے شدہ اجرت یافتگان، برسر معاہدہ اور خلاء پری کے ملازمین کو نکال باہرکئے جانے یاان سبھی عارضی ملازمین کی برخواستگی عمل میں لائے جانے سے متعلق حکم نامہ جاری کیا گیا۔اس حکم نامے نے جہاں سینکڑوں ایسے محنت کشوں کے مستقبل پر سوالیہ نشان لگا دیا ہے ، وہیں گورنر انتظامیہ کے اس حکمنامے پر ریاست کی اصل جماعتوں جماعتوں میں بھی تشویش پائی گئی تھی ۔نیشنل کانفرنس اور پی ڈی پی نے گورنر ستیہ پال ملک پرزوردیاکہ وہ اس فیصلے پر نظر ثانی کریں تاکہ ہزاروں لوگ اپنی روزی روٹی سے محروم نہیں ہوں۔

اسی طرح سے دیگر نجی، سرکاری، نیم سرکاری اور تعلیمی اداروں میں عارضی ملازمت غیر مستحکم ہوتی ہیں۔ وہ کبھی ختم ہو سکتی ہیں اور بر سر روز گار لوگ اچانک اپنی روزی روٹی سے محروم ہو سکتے ہیں۔

## مزید دیکھیے
* ملازمت
* جز وقتی معاہدہ
* کل وقتی ملازمت

## حوالہ جات

زمرہ:ویکی ڈیٹا سے مختلف مختصر وضاحت
زمرہ:درجہ بندی ملازمت
زمرہ:پیشہ ورانہ تعلیم
لچک دار ملازمت

**لچک دار ملازمت** ، جسے **فلیکسی ٹائم ملازمت** یا **فلیکس ٹائم ملازمت** بھی کہا جاتا ہے، ایک ایسا انتظام ہے جس میں کسی ملازم کو اپنی ملازمت کے وقت کے تعین کا اختیار حاصل ہوتا ہے۔ مثلًا اگر کسی کو آٹھ گنٹھے کام کرنا ہو، تو وہ ہو سکتا ہے کہ صبح نو بجے سے شام پانچ بجے تک کام کرے۔ وہ اطلاع دے کر اپنی ملازمت دو پہر ایک بچے سے رات نو بجے تک بھی کام کر سکتا ہے۔ اس انتظام میں عام طور سے ایک وقت ایسا بھی رکجھا جا سکتا ہے جیسا کہ دو پہر تین بجے سے شام پانچ بجے تک، جس میں وہ شخص اپنے دیگر ہم کاروں اور اپنے سے بر سر آوردہ شخصیات سے ملاقات کر سکتا ہے، اپنے کام پر رائے لے سکتا ہے، کسی بیٹھک کا وہ حصہ بن سکتا ہے۔ مختلف ادارہ جات میں اس لچک دار ملازمت کے اصول مختلف ہو سکتے ہیں۔ مثلًا کہیں کوئی ملازم ہر روز اپنی سہولت کے حساب اوقات میں رد و بد ل کر سکتا ہے تو کہیں اسے پہلے اطلاع دے بعد از منظوری نئے اوقات کی پاس داری کرنا ہوتا ہے۔

## فائدے
بہت سے ملازمین جو کام کرتے ہیں جہاں وہ چاہتے ہیں اور وہ کس طرح چاہتے ہیں وہ کئی قانونی اداروں اور قانونی محکموں میں پکڑ رہے ہیں. 'لچک دار ملازمت وقت کل وقت کے ملازمین کو سال کے بعض مخصوص اوقات میں وقت سے لطف اندوز کرنے کی اجازت دیتا ہے اور ان میں بھی پریشان کرن والے گھنٹوں مزدوری اور اختتام ہفتہ، چھٹیوں اور دیگر کام کے انتظامات شامل ہیں۔ لچک دار ملازمت کے ملازمین کو خاندان کی زندگی، بیماری اور ذاتی ہنگامی حالات کی غیر متوقع مطالبات کو پورا کرنے میں مدد ملتی ہے۔ اسی وقت، یہ کام کے اختیارات ملازمت کے کشیدگی میں کمی، بیماری کی چھٹیاں کم کر سکتے ہیں اور پیداوری میں اضافہ کر سکتے ہیں۔ معین گھنٹے کئی انسانی معاملات میں حائل ہوتے ہیں، جن کی وجہ سے لچک دار ملازمت کئی آسان گھنٹوں کی سہولت فراہم کرتی ہے جس میں اپنے کام آسانی سے انجام دے سکتے ہیں۔

## مزید دیکھیے
* عارضی ملازمت
* کل وقتی ملازمت
* جز وقتی معاہدہ
* ملازمت

## حوالہ جات

زمرہ:تاریخ مزدوری
زمرہ:کام کے اوقات
زمرہ:نظامت انسانی وسائل
زمرہ:عملی زندگی کا توازن
جز وقتی معاہدہ

[تصغیر|جز وقتی طور پر [پیانو کی کلاسیں دینے والا ایک شخص]]
**جر وقتی معاہدہ**  ایک قسم کی ملازمت ہے جس میں ہر ہفتے میں کل وقتی ملازمت کے بالمقابل کم گھنٹے ہوتے ہیں۔ یہاں کام کرنے والے شفٹ میں خدمات انجام دیتے ہیں۔ شفت کے اوقات کئی بار گشت کرتے ہیں۔ ملازمین کے بارے میں یہ سمجھا جاتا ہے کہ وہ جز وقتی کام کر رہے ہیں اگر وہ عام طور سے کسی ہفتے ہیں 30 گھنٹوں سے کم اپنی خدمات کوانجام دیں۔ بین الاقوامی مزدروی ادارہ کے مطابق جز وقتی ملازمین کی تعداد گذشتہ 20 سالوں میں ایک چوٹھائی سے بڑھ کر آدھی ہو چکی ہے۔ یہ صورت حال ریاستہائے متحدہ امریکا کو چھوڑ کر دنیا کے سبھی ترقی یافتہ ممالک میں دیکھی گئی ہے۔ جر وقتی ملازمت کی کئی وجوہ ہو سکتی ہیں، اس میں ایک فائدہ تو یہ بھی ہے کہ آجر کم وقتوں پر کام پر آنے کو کہتا ہے۔ عارضی طور پر لوگ جز وقتی ملازمت کر کے کل وقتی ملازمت تلاش کر سکتے ہیں۔ عالمی مزدوری ادارہ کی کنونشن 175 کے مطابق جز وقتی ملازمین کو بھی کل وقتی ملازمین سے کم تر برتاؤ کا حق دار نہیں سمجھا جا سکتا ہے۔

## جز وقتی ادارہ جات
جز وقتی ملازمت کے پس پردہ کئی ادارہ جات کی ہی جز وقتی کار کردگی ہے۔ مثلًا اگر کوئی تعلیمی ادارہ صرف رات میں چند گھنٹوں کے لیے کام کرے گا، تو لازم ہے کہ وہ اتنے ہی وقت تک کسی کی خدمات چاہے گا۔ یعنی یہ کہ دن اگر کوئی دن مدرس رات کے وقت دو یا تین گھنٹے مزید کام کر سکے، تو مدرس مزید تنخواہ حاصل کرے گا اور ادارے کا کام بھی مکمل ہو گا۔ اسی طرح سے کچھ ادارے منصوبہ جات پر مبنی (Project-based) ہوتے ہیں۔اس کے لیے کسی پیشہ ور شخص کی خدمات مقرر وقت اور مقررہ دنوں میں حاصل کی جا سکتی ہیں۔ پیشہ ور شخص کا خدمات انجام دینا اتنی میعاد میں جز قتی ہی شمار کیا جائے گا۔

## مزید دیکھیے
* ملازمت

## حوالہ جات

زمرہ:ویکی ڈیٹا سے مطابقت رکھنے والی مختصر تفصیل
زمرہ:درجہ بندی ملازمت
زمرہ:جنس اور ملازمت
زمرہ:معاشیات محنت
زمرہ:ملازمت
زمرہ:قانون کار
زمرہ:کام کے اوقات
زمرہ:آمدنی
تخلیق کاری

**تخلیق کاری**  ایک ایسا مظہر ہے جس میں کچھ نیا اور قابل قدر تشکیل پاتا ہے۔ بنائی گئی چیز ممکن ہے ملامست کے دائرے سے ما ورا ہو (جیسے کہ ایک ترکیب، ایک سائنسی نظریہ، ایک موسیقی کی دھن یا ایک لطیفہ) یا کچھ ایسا جس کا جسمانی وجود ہو جیسے کہ ایک ایجاد، ایک ادبی کام یا ایک مصوری)۔ تخلیق کاری کے لیے کئی شعبہ جاتِ مطالعہ میں دل چسپی شامل ہے۔جیسا کہ نفسیات، کاروباری مطالعہ اور تفہیمی علوم، مگر یہ تعلیم، ٹکنالوجی، انجینئرنگ، فلسفہ (بہ طور خاص فلسفہ سائنس، دینیات، عمرانیات، لسانیات اور معاشیات، جس میں تخلیق کاری اور عمومی فراست، شخصیت کی قسم، دماغی، رگوں کے طریقے، دماغی صحت، مصنوعی ذہانت، سب شامل ہیں۔

## مثالی تخلیق کاری
آئزک اسیموو ایک امریکی مصنف اور پروفیسر ہیں جنھوں نے سائنس فکشن پر بے شمار کتابیں لکھی ہیں۔ ان کی کتابوں کی تعداد 500 سے زائد ہے۔ آئزک کی تحریروں کی تعداد اس قدر ہے کہ اگر کوئی شخص ان کی تحاریر کا شمار کرنا چاہتے ہیں تو آپ کو 25 سال تک ہر دو ہفتے بعد ایک مکمل ناول لکھنا ہوگا۔ آئزک نے اپنی خود نوشت سوانح حیات بھی لکھی جس کا نام ہے، جس کا عنوان ’اچھی زندگی گذری‘ ہے۔ آئزک اسیموو ویسے تو ایک سائنس فکشن مصنف کے طور پر مشہور ہیں۔ انھوں نے کولمبیا یونیورسٹی سے کیمیا میں پی ایچ ڈی کیا ہے لیکن اس کے ساتھ ساتھ انھوں نے طبیعیات، قدیم تاریخ، حتیٰ کہ انجیل پر بھی ایک کتاب لکھ ڈالی۔

بھارت میں کارٹون کی دنیا کی ایک مشہور تخلیق کار شخصیت ابو ابرہام تھے۔ وہ ایک صحاقی، کارٹون نگار اور مصنف تھے۔ وہ تاحیات ملحد اور عقلیت پسند تھے۔ وہ اپنی چالیس سالہ کیریئر میں کئی قومی اور بین الاقوامی اخباروں سے جڑے رہے جن میں بمبئی کرانیکل، شنکرز ویکلی، بلٹز، دی ابزرور شامل تھے۔

## مزید دیکھیے
* تخلیق

## حوالہ جات

زمرہ:اختراع
زمرہ:ادراک
زمرہ:افکار
زمرہ:تاریخ افکار
زمرہ:تاریخ تعلیم
زمرہ:تخلیقیات
زمرہ:تخیل
زمرہ:تعلیمی نفسیات
زمرہ:ذہنی عوامل
زمرہ:عقل
زمرہ:فلسفہ
زمرہ:مصنوعات کا انتظام
زمرہ:مطالعہ سائنس و ٹیکنالوجی
زمرہ:طرحبند
زمرہ:فلسفیانہ تصورات
زمرہ:مابعد الطبیعیاتی تصورات
زمرہ:تاریخ فلسفہ
زمرہ:ماوراء الطبیعیات ذہن
زمرہ:تصورات
زمرہ:ویکی ڈیٹا سے مختلف مختصر وضاحت
زمرہ:اصطلاحات
زمرہ:مثبت نفسیات
زمرہ:مُخترِع
زمرہ:صنعتی طرحبند
420 (بھنگی ثقافت)

**420 **  عدد کو بھنگی ثقافت میں کافی اہم سمجھا جاتا ہے۔ اس کا تلفظ فور ٹوئنٹی ہے۔ بھنگ کا نشہ کرنے والے اکثر شام چار بج کر بیس منٹ پر اپنی محفل منعقد کرتے ہیں۔ اسی مناسبت سے چوتھے مہینے کی بیس تاریخ کو ساری دنیا میں اس حوالے سے تقریبات ہوتی ہیں۔

## حوالہ جات

زمرہ:اپریل کی تقریبات
زمرہ:غیر سرکاری رسوم
زمرہ:کامنز زمرہ جس کا ربط ویکی ڈیٹا پر ہے
زمرہ:انٹرنیٹ میم
زمرہ:بین الاقوامی رسوم
زمرہ:ویکی ڈیٹا سے مختلف مختصر وضاحت
جنسی اجتناب

[تصغیر|بائیں|[تطہیری کڑا|تطہیری کڑے کچھ نو جوانوں کی جانب سے پہنے جاتے ہیں جو جنسی اجتناب کا تہیہ کر چکے ہیں۔ 
]]
**جنسی اجتناب** یا **جنسی پرہیز**  ایک طریقہ ہے کہ خود ہر اس کام سے روکے رکھنا جو کسی طرح سے یا سبھی قسم کی جنسی سرگرمیوں سے تعلق رکھتا ہو۔ یہ اکثر طبی، نفسیاتی، سماجی، مالیاتی، فلسفیانہ، اخلاقی یا [مذہب]ی وجوہ سے ہو سکتا ہے۔ [لاجنسیت جنسی اجتناب سے مختلف ہے۔ تجرد ایک قسم کا جنسی اجتناب ہے جسے کسی شخص کے ذاتی یا مذہبی عقائد کی بنا پر ہو سکتا ہے۔ کچھ سماجوں میں شادی سے پہلے جنسی اجتناب لازم ہے یا کچھ ممالک میں یہ قانونًا بکارت کا لازمی حصہ ہے۔

جنسی اجتناب کبھی رضا کارانہ ہو سکتا ہے (جب کوئی شخص کسی جنسی سرگرمی میں اخلاقی، مذہبی، فلسفیانہ وغیرہ وجوہ سے بچنا چاہے)، یہ بھی غیر رضا کارانہ سماجی حالات کے نتیجے میں ہو سکتا ہے (جب کوئی شخص رضا مند جنسی ساتھی کو نہیں پاتا ہے) یا یہ قانونًا لازم ہے (مثلًا کچھ ملکوں میں جنسی سرگرمی ما ورائے شادی نہ صرف غیر قانونی ہے، بلکہ یہ سزائے حبس اور دیگر سزاؤں کو دعوت دے سکتی ہے۔

## سیاسی محرکات کی بنا پر تردد
2018ء میں روس کی معروف رکن پارلیمان رکن پارلیمان تمارا پلینی اووا نے ماسکو ریڈیو سے بات کرتے ہوئے کہا وہ قوم پرست نہیں ہیں لیکن روسی خواتین کو دوسری نسل کے مردوں کے ساتھ ہم بستری سے اجتناب کرنا چاہیے کیونکہ آخر میں بچے ہی متاثر ہوتے ہیں۔ وہ ملک میں ہونے والے فیفا عالمی کپ کے ضمن ملک میں آنے والے غیر ملکی مردوں سے میل ملاپ پر گفتگو کرتے ہوئے یہ کہ رہی تھیں۔ تاہم ملک کے کئی دانشوروں نے اس خاتون کے جنسی تردد کو ہوا دینے یا جنسی ملاپ کو روکنے والے اس بیان کی شدید مذمت کی۔

مغربی ممالک میں ایشیائی اور مشرقی تہذیبوں کہ بر عکس مرد و زن کے بے روک ٹوک اور بلا تردد ملاپ کا قائل ہے۔ یہاں اتفاقی ہم بستری کچھ بھی معیوب نہیں سمجھی جاتی ہے۔ تاہم مشرقی ممالک میں عمومًا سماجی اقدار اور شادی بیاہ پر زیادہ زور ہوتا ہے۔ جنسی تعلقات میں تردد کی ایک لکیر اس زاویے سے اتاری جاتی ہے کہ کوئی شخص مقررہ شادی کے رشتے کے باہر قریبی تعلقات قائم نہ کرے۔
 

## مزید دیکھیے
* جماع

## حوالہ جات

زمرہ:انسانی شہوانیت
زمرہ:تجرد
زمرہ:ترک دنیا
زمرہ:جنسی پرہیز
زمرہ:خصوبت
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
بالوں کے کانٹے

[دائیں|تصغیر|[بابی پین یا بالوں کی پکڑ، جو ایک قسم کا بالوں کا کانٹا ہے۔]]
تصغیر| 600 سال قبل مسیح کے بالوں کے کانٹے۔
تصغیر|تیسرے میلینیم قبل مسیح میں جارجیا میں پہنا جانے والا سنہرا دو طرفہ محرابی سرا کانٹا

**بالوں کے کانٹے**  لمبے قسم کے کانٹے ہوتے ہیں جو کسی شخص کے (عمومًا عورتوں کے) بالوں کو ایک جگہ رکھتے ہیں۔ یہ کبھی صرف بالوں کو خوش نما انداز میں ایک جگہ رکھنے کے کام دیتے ہیں، بالوں اور سر میں ایک خوش نمائی اور خوب صورتی کا پہلو لانے کا کام دیتے ہیں یا پھر وہ خود سر پر کسی مزید سجاوٹ کا کام دیتے ہیں۔ بالوں کے کانٹے دنیا بھر میں مختلف اشیا سے بنتے آئے ہیں۔ مثلًا قدیم مصر میں یہ دھات، ہاتھی دانت، کانسی، نقاشی کی کئی لکڑی وغیرہ سے بنتے تھے۔ ان کانٹوں کو رئیسانہ انداز میں زیورات اور گہنوں سے سجایا بھی جا سکتا ہے۔

روایتی طور پر بالوں کے کانٹے سیدھے طرز پر بنتے رہے ہیں۔ مگر جدید قسموں میں جہاں پلاسٹک اور وائر سے بھی یہ بن رہے ہیں، ان میں ٹیڑھا پن یا ترچھی بناوٹ بھی دیکھی گئی ہے۔ یہ کانٹے الگ الگ سائزوں اور شکلوں میں آتے ہیں۔ اس کے علاوہ بالوں کے کانٹے سخت اور کافی ٹھوس بھی ہوتے ہیں اور یہ ڈھیلے اور ہلکے پھلکے بھی بنتے آئے ہیں۔

سب سے پہلا بالوں کے کانٹے کا پیٹنٹ کیلی شامنڈی کو 1925ء میں حاصل ہوا تھا۔

## سونے اور چاندی وغیرہ کے کانٹے
عض عورتیں سرکے بالوں میں سونے اور چاندی وغیرہ کے کانٹے استعمال کرتی ہیں۔ اکثر ثقافتوں میں عورتوں کے لیے سونا چاندی کے استعمال کو درست سمجھا گیا ہے۔ اس لیے یہ عورتیں بلا تامل سونے اور چاندی کے زیورات استعمال کر رہی ہیں یا سر کے بالوں میں سونے چاندی کے کانٹے استعمال کر رہی ہیں۔ اسی طرح بالوں میں حسن و جمال اور زینت و خوبصورتی کے لیے چاندی سونے کے علاوہ کسی دوسری دھات سے بنائے گئے کانٹے پھول وغیرہ استعمال کیے جا رہے ہیں، جن کے متعلق بھی کہیں سے بھی مذیبی بنیاد پر کوئی تنازع کی کیفیت نہیں ہے۔

## مزید دیکھیے
* بال

## حوالہ جات

زمرہ:زیورات کی اقسام
زمرہ:کامنز زمرہ جس کا ربط ویکی ڈیٹا پر ہے
زمرہ:یونانی ملبوسات
زمرہ:رومی دور کے ملبوسات
ناصر الدین للہی

**خواجہ حافظ ناصر الدین للہی** سلسلہ چشتیہ کے والی کامل تھے۔ آپ خواجہ اللہ بخش تونسوی کے خلیفہ خاص تھے۔

## ولادت
خواجہ حافظ ناصر الدین للہی کی ولادت 1270ھ بمطابق 1853ء میں خواجہ فیض بخش للہی چشتی نظامی کے گھر للہ شریف تحصیل پنڈ دادنخان ضلع جہلم میں ہوئی۔ آپ کی ولادت کے فورا بعد آپ کے والد گرامی خواجہ فیض بخش للہی نے آپ کی ولایت کی بشارت دے دی گی۔

## سلسلۂ نسب
خواجہ حافظ ناصر الدین للہی کا سلسلۂ نسب حضرت تمیم انصاری تک کچھ یوں ہے۔
* ناصر الدین  بن فیض بخش بن عبدالحفيظ بن محمد اعظم بن مولانا کلیم اللہ بن الله جوايا بن محمد اسماعیل بن محمد دین بن علاؤ الدین بن سانسرا بن سادا بن چیلا بن خضر بن مینو بن کالا بن شیہان جہجن بن محمد مقیم بن واگھر بن اللہ بزرگ بن ذوعلم بن طاقی بن عمر بن رطب بن عبد اللہ بن نذر بن طاقی بن رطب بن عبد اللہ بن نذر بن حارث بن عبد الرحمن بن کلیہ بن سامع بن عصمت بن محر بن نوفل بن محرم بن موسی بن حرب بن طاقی بن حضرت تمیم انصاری رضی الله تعالی عنہ 

## تعلیم
ناصر الدین للہی نے ابتدائی تعلیم اپنے گھر میں ہی حاصل کی۔ آپ نے قرآن مجید حفظ کرنے کے بعد کتب متداولہ اپنے ماموں خواجہ الہی بخش کنڈلوی اور مولوی شمس الدین کڈلوی کے سامنے زانوے تلمذ طے کر کے مکمل کی اور سند فراغت حاصل کی۔

## بیعت و خلافت
خواجہ ناصر الدین للہی نے بیعت کا شرف خواجہ اللہ بخش تونشوی سے حاصل کیا۔ آپ کو اللہ بخش تونسوی نے خرقہ خلافت عطا کر کے فیض بخش للہی کا جانشین نامزد کیا۔

## سیرت و کردار
خواجہ ناصر الدین للہی انتہائی حلیم الطبع، منکسر المزاج اور ہر دلعزیز بزرگ تھے۔ آپ اکثر اوقات مراقب رہتے تھے۔ آپ پر جب عشق الہی کا غلبہ ہوتا تو فقیر احمد بخش اور میاں ابراہیم سے مولانا جامی کی غزلیات سنتے تھے۔ اولیاء اللہ کے تذکروں کی کتاب نفات الانس تالیف علامہ عبد الرحمن جامی اکثر اوقات آپ کے مطالعہ میں رہتی تھی۔ آپ کو اپنے مرشد کامل خواجہ اللہ بخش تونسوی سے انتہائی درجہ کا عشق اور پیار تھا۔ آخر عمر تک ہر سال تونسہ شریف میں حاضر ہوتے رہتے تھے۔ آپ نماز پنجگانہ، تہجد اور دیگر نوافل کا خصوصیت سے اہتمام فرماتے تھے۔ آپ حسن اخلاق میں اپنی مثال آپ ہی تھے۔ سخاوت آپ کا شعارھا۔

## معاصرین
خواجہ حافظ ناصر الدین للہی کے اپنے معاصرین سے خصوصی تعلقات تھے۔ آپ کے ہمصر مشائخ عظام میں سے شیخ غلام حسین قادری بھلوالی، سید نواب شاہ قادری بھرتوی، سید حیات شاہ ساکن علاول خلیفہ خواجہ شمس الدین سیالوی کے ساتھ خصوصی تعلقات تھے۔

## وصال
خواجہ ناصر الدین للہی کا وصال 1334ھ بمطابق 1915ء کو للہ شریف میں ہوا۔ آپ کا مزار موضع للہ شریف تحصیل پنڈ دادنخان ضلع جہلم میں مرجع خاص و عام ہے۔

## اولاد
خواجہ حافظ ناصر الدین للہی کی اولاد میں دو صاحبزادے شامل تھے جن کے نام یہ ہیں۔
# مولانا فضل الدین للہی (سجادہ نشین)
# مولانا محمد عثمان للہی 

## حوالہ جات

زمرہ:نقشبندی صوفیاء
آرام طلب زندگی

تصغیر|آرام طلبانہ زندگی گزار رہے دو دوست۔ ایک کھڑکی سے جڑا ہوا ہے اور دوسرا اپنے سیل فون کو ٹٹول رہا ہے۔
**آرام طلب زندگی**  ایک ایسی طرز زندگی ہے جس میں بہت یا شاذ و نادر ہی کوئی جسمانی حرکت مشاہدے میں آتی ہے۔ ایک شخص جو آرام طلب زندگی گزارے اکثر بیٹھا یا لیٹا ہوا ہوتا ہے۔ عام زندگی میں کم تر جسمانی حرکت والے کام میں وہ مشغول ہوتا ہے، جیسے کہ پڑھنا، میل ملاپ، ٹیلی ویژن دیکھنا، ویڈیو گیم کھیلنا یا موبائل فون اور کمپیوٹر ہی میں دن میں بہت زیادہ مشغول رہنا۔ آرام طلب زندگی بیماریوں کو دعوت دے سکتی ہے اور یہ کئی مہلک وجوہ کی باعث ہو سکتی ہے۔

جدید دور میں اسکرین کے وقت کی اصطلاح وضع کی گئی ہے جو وقت کا ایک پیمانہ ہے کہ ایک آدمی ٹیلی ویژن، کمپیوٹر مانیٹر یا موبائل آلے پر کتنا وقت گزارتا ہے۔ بہت زیادہ اسکریں کا وقت کئی صحت کے لیے مضر عواقب پر نتیجہ خیز ہو سکتا ہے۔

## آرام طلب زندگی کے پاکستانی معاشرے پر نقصانات
دنیا بھر میں ایک ارب سے زائد افراد بڑھے ہوئے فشار دم (بلڈ پریشر) میں مبتلا ہیں جب کہ پاکستان میں 87 لاکھ مرد، 85 لاکھ خواتین اور 50 سال سے زائد عمر کے 50 فی صد افراد بڑھے ہوئے فشار دم (بلڈ پریشر) کے مریض ہیں یعنی ہر دسواں پاکستانی بڑھے ہوئے فشار دم (بلڈ پریشر) کا شکار ہے اور ان میں سے 70 فی صد لوگ اس مرض سے ناواقف ہیں۔آرام طلب زندگی، مرغن غذائوں کا بکثرت استعمال، ورزش نہ کرنا، ذہنی دباؤ، گھریلو پریشانیاں، موٹاپا، نمک کا حد سے زیادہ استعمال، تمباکو اور شراب نوشی، بڑھے ہوئے خون کے دباؤ کی بڑی وجوہات ہیں۔ اس فشار دم کو خاموش قاتل بھی کہا جا تا ہے کیونکہ بعض دفعہ اس کی کوئی علامت ظاہر نہیں ہوتی۔ بلند فشار خون، ہائی بلڈ پریشر کا مناسب علاج نہ ہونے سے فالج، دماغی شریان پھٹنے اور دل کا دورہ پڑنے کے امکانات بڑھ جاتے ہیں۔

## مزید دیکھیے
* صحت

## حوالہ جات

زمرہ:موٹاپا
زمرہ:طبی اصطلاحات
ہتھ کڑیاں

[دائیں|تصغیر|[1990ء کے دہے استعمال ہونے والی ہتھ کڑی کی ایک قسم]]
تصغیر|ڈچ پولیس کی جانب سے استعمال ہونے والی ہتھ کڑیاں
[دائیں|تصغیر|ہیاٹ قسم کی 104 "ڈربی" ہتھ کڑیاں اور ان کی چابی، [1950ء]]

**ہتھ کڑیاں**  ایک روکنے والے ہتھیار کا کام کرتی ہیں۔ یہ اس طرح سے تیار کی جاتی ہیں کہ یہ ایک شخص کے ہاتھوں کو کافی قریب سے ایک دوسرے کو جوڑتے ہوئے بند کر دیتی ہیں۔ ایک مجرم یا مشتبہ شخص کو قانون نافذ کرنے والی ایجنسیاں پکڑ لیتی ہیں۔ پھر اس شخص ہاتھوں کو قریب لایا جاتا ہے اور اس شخص کی ہتھیلیوں پر ہتھ کڑی کا ڈھانچا پہنایا جاتا ہے۔ پھر اس ڈھانچے کو عمومًا چابی سے باندھ دیا جاتا ہے۔ ایک ہتھ کڑی پہنا شخص غیر آرام دہ انداز میں رہتا ہے۔ وہ اپنے ہاتھوں کو ہلانے میں تو قاصر رہتا ہے ہی، اس کے ساتھ ہی وہ بڑی مشکل سے چل سکتا ہے۔ اگر وہ زیادہ تیز بھاگنے کی کوشش کرتا ہے تو اندیشہ ہے کہ وہ یا تو کر ہی نہیں پائے گا یا پھر گر جائے گا۔ ہتھ کڑیاں کسی مجرم کے ہاتھوں کو آگے کر کے سامنے سے بھی پہنائی جا سکتی ہیں اور کچھ ہتھ کڑیاں اس کے پیچھے سے بھی پہنائی جا سکتی ہیں۔ کچھ ہتھ کڑیوں کو اس طرح سے تیار کیا جاتا ہے کہ وہ بغیر قفل کی چابی کے بھی زور آوری سے بند ہو سکتے ہیں، مگر انھیں کھولنے کے لیے چابی در کار ہوتی ہے۔ ایک مجرم یا ملزم شخص کو پولیس اپنے تھانے یا پوچھ تاجھ کے مقام تک لے جانے تک اسی طرح رکھتی ہے، تاکہ مجرم لوگ بھاگ نہ سکیں۔

## افادیت
ہتھ کڑیوں کی ضرورت اس لیے ہوتی ہے کہ اکثر مجرم پیشہ لوگ پھرتیلے ہوتے ہیں۔ وہ اپنے مقام سے کسی بھی دور کی جگہ کو تیزی سے بھاگتے بھاگتے پہنچنے کے اہل ہوتے ہیں۔ اس لیے ہتھ کڑی جیسے ایک رکاوٹی فریم کی ضرورت پڑتی ہے، تاکہ مجرم یا ملزم بھاگ نہ سکے اور پھر جو بھی قاعدے کی کار روائی بھی انجام پائے۔

## مزید دیکھیے
* قید خانہ

## حوالہ جات

زمرہ:جسمانی ممانعت
زمرہ:ویکی ڈیٹا سے مطابقت رکھنے والی مختصر تفصیل
فضل حسین للہی

**خواجہ فضل حسین للہی** سلسلہ چشتیہ کے ولی کامل تھے۔ آپ کو خواجہ محمود تونسوی اور خواجہ حامد تونسوی نے خلافت سے نوازا تھا۔

## تعارف
خواجہ فضل حسین للہی کی ولادت للہ شریف تحصیل پنڈ دادنخان ضلع جہلم میں ہوئی۔ آپ کے والد بزرگوار کا نام خواجہ حافظ ناصر الدین للہی تھا۔ آپ کے والد بزرگوار اپنے وقت کے بلند پایہ ولی کامل تھے۔

## سلسلۂ نسب
خواجہ فضل حسین للہی کا سلسلۂ نسب حضرت تمیم انصاری تک کچھ یوں ہے۔
* فضل حسین بن ناصر الدین  بن فیض بخش بن عبد الحفيظ بن محمد اعظم بن مولانا کلیم اللہ بن الله جوايا بن محمد اسماعیل بن محمد دین بن علاؤ الدین بن سانسرا بن سادا بن چیلا بن خضر بن مینو بن کالا بن شیہان جہجن بن محمد مقیم بن واگھر بن اللہ بزرگ بن ذوعلم بن طاقی بن عمر بن رطب بن عبد اللہ بن نذر بن طاقی بن رطب بن عبد اللہ بن نذر بن حارث بن عبد الرحمن بن کلیہ بن سامع بن عصمت بن محر بن نوفل بن محرم بن موسی بن حرب بن طاقی بن حضرت تمیم انصاری رضی الله تعالی عنہ 

## تعلیم
خواجہ فضل حسین للہی نے ابتدائی تعلیم استاذ العلماء مولانا غلام محمد للہی خلیفہ خواجہ شمس العارفین شمس الدین سیالوی سے حاصل کی۔ آپ نے منطق و فلسفہ کی کتابیں مولانا محمد رفیق
تلمیذ مولوی رشید گنگوی سے پڑھیں۔ اس کے بعد آپ نے بقیہ تعلیم امرتسر کے علما سے حاصل کی۔

## بیعت و خلافت
علوم ظاہری کی تکمیل کے بعد خواجہ فضل حسین خواجہ الله بخش تونسوی کے دست حق پرست پر شرف بیعت سے مشرف ہوئے۔ والد گرامی حافظ خواجہ ناصر الدین للہی کے وصال کے بعد خواجہ محمود تونسوی اور خواجہ حامد تونسوی نے تونسہ شریف میں علما کرام اور مشائخ عظام کے ایک بہت بڑے اجتماع میں آپ کوخرقہ خلافت اور اجازت بیعت سے سرفراز فرمایا۔

## زیارات مقامات مقدسہ
خواجہ فضل حسین للہی نے حصول خلافت کے بعد مشائخ عظام سلسلہ عالیہ چشتیہ کے مزارات کی زیارت کے لیے اپنے خدام کے ہمراہ ہندوستان کا سفر کیا۔ آپ پہلے تونسہ شریف زیارت کے لیے گئے۔ تونسہ شریف سے مہارشریف تشریف لے گئے۔ مہار سے آپ پاکپتن تشریف لے گئے۔ آپ پاکپتن سے دہلی تشریف لے گئے۔ دہلی میں خواجگان کے مزارات پر معتکف رہ کر اکتساب فیض کرتے رہے۔ آپ دلی سے اجمیر شریف تشریف لے گئے۔ خواجہ معین الدین حسن سنجری چشتی اجمیری کے مزار پر معتکف رہ کر فیض باطنی حاصل کیا۔ اجمیر شریف کے بعد اپنے وطن للہ شریف واپس تشریف لے آئے۔

## رشد و ہدایت
زیارات مقدسہ سے واپس تشریف لانے کے بعد خواجہ فضل حسین للہی نے اپنے بزرگوں کے قائم کردہ دینی مدرسہ کی طرف توجہ دی۔ آپ نے اس مدرسہ کو نئے سرے سے منظم کر کے علوم ظاہری کا مرکز بنایا۔ مدرسہ کی تکمیل کے بعد آپ طلبہ کی تعلیم میں مصروف ہو گئے۔ آپ سے بہت سے علما اور مشائخ عظام نے اکتساب فیض حاصل کیا۔

## وصال
خواجہ فضل حسین للہی کا وصال 1350ھ بمطابق 1931ء کو للہ شریف میں ہوا۔ آپ کا مزار موضع للہ شریف تحصیل پنڈ دادنخان ضلع جہلم میں مرجع خلائق ہے۔

## اولاد
خواجہ فضل حسین للہی کی اولاد میں تین صاحبزادے تھے جن کے نام یہ ہیں۔
# مولانا حافظ خواجہ نظام الدین للہی (سجادہ نشین)
# مولانا حافظ خواجہ محمد سعید للہی
# مولانا حافظ محمد اکرم للہی 

## حوالہ جات
صندوق رائے دہی

**صندوق رائے دہی** یا **بیلٹ باکس**  ایک عارضی طور پر مہر بند صندوق ہے ہے، جو عمومًا مربع ہیئت کا حامل ہوتا ہے۔ یہ صندوق کئی بار مہر شکنی سے تحفظ فراہم کرنے والے بیگ میں ہوتا ہے۔ اس صندوق کے اوپر ایک تنگ سوراخ ہوتا ہے جو کاغذ رائے دہی کسی بھی انتخابات کے دوران قبول کرتا ہے۔ یہ سوراخ اس قدر تنگ ہوتا ہے کہ وہ کسی کو بھی اندراج شدہ رائے شماریوں تک رسائی کرنے سے روکتا ہے، اس وقت تک، جب تک کہ رائے شماری مکمل نہ ہو اور انھیں ذمے دارانہ افراد کی موجودگی میں گننے کی ضرورت کی تکمیل مقصد نہ ہو۔

## استعمال
صندوق رائے دہی عام طور سے مراکز رائے دہی پر رکھا جاتا ہے، اگر چیکہ کچھ ملکوں میں، جیسے کہ آئر لینڈ، اطالیہ اور روس میں ایسے صنادیق رائے دہی بھی ہو سکتے ہیں جو لوگوں کے گھر پہنچتے ہیں جو دوسری صورت میں انتخابی مرکز پہنچ کر اپنا ووٹ ڈال نہیں سکتے۔

## مختلف ملکوں میں رائے دہی

### ایران
ایران کے صدارتی انتخابات میں رائے دہی کی بھاری شرح کی وجہ سے کبھی کبھی پولنگ کا وقت دو گھنٹے کے لیے بڑھا دیا جاتا رہا ہے۔ ایران کے تیس صوبوں میں جوش و خروش سے رائے دہی ہورہی ہے۔ دار الحکومت تہران میں مراکز رائے دہی کے باہر دن کے آغاز سے ہی ووٹروں کی لمبی لمبی قطاریں دیکھی جاتی ہیں۔ بوڑھے اور جوان، مرد اور عورتیں، نوجوان لڑکے اور لڑکیاں سبھی ایران کے صدارتی انتخابت میں اپنا حق رائے دہی استعمال کرتے نظر آتے ہیں۔ اس کے علاوہ ایران کا انتخابی کمیشن ایران سے باہر دوسرے ملکوں میں رہنے والے ایرانیوں کے لیے ایک سو تیس ملکوں میں رائے دہی کے مراکز قائم کرتا ہے۔ ان انتخابات میں چار کروڑ اور ساٹھ لاکھ اندراج شدہ رائے دہندے اپنا حق رائے دہی استعمال کرتے ہیں۔

### بھارت
بھارت میں صندوق رائے دہی کی بجائے عمومًا الیکٹرانک ووٹنگ مشینوں یعنی ای وی ایم کے ذریعے رائے شماری ہوتی ہے۔

## مزید دیکھیے
* رائے دہی
* انتخابات

## حوالہ جات

زمرہ:سمانہ
زمرہ:کامنز زمرہ جس کا ربط ویکی ڈیٹا پر ہے
زمرہ:رائے دہندگی
زمرہ:انتخابات
زمرہ:رازداری
غداری

جدید قوانین میں **غداری**  ایک ایسا ظاہری عمل ہے، جس میں تقریر اور تنظیم شامل ہیں، جو اس ارادے سے قائم ہوں یا کام کریں کہ وہ قائم شدہ انتظامیہ کے خلاف ہو۔ غداری میں عمومًا آئین کی خلاف ورزی اور عدم اطمینان کے جذبات کو ابھارنا، بر سر اقتدار ارباب مجاز سے مزاحمت وغیرہ شامل ہیں۔ غداری میں تصادم بھی ممکن ہے، حالان کہ وہ ضروری نہیں کہ راست یا کھلے طور پر قوانین کے خلاف ہو۔ادارۂ فروغِ قومی زبان آن لائن قومی انگریزی اُردو لُغت کے مطابق sedition کا اردو ترجمہ سرکشی ہے، یعنی کسی ملک میں اضطراب انگیزی؛وہ حرکت جو غداری کی سمت تو جاتی ہو مگر اس کی حدیں نہ چھوتی ہو۔

## غداری مختلف ممالک میں

### بھارت
بھارت میں غداری کے قانونی دفعات برطانوی ہند کی حکومت سے ماخوزذ ہیں۔

ملک میں غداری اس وقت موضوع بحث بن گیا جب جواہر لال نہرو یونیورسٹی (جے این یو) طلبہ یونین کے سابق صدر کنہیا کمار، عمر خالد اور انربان بھٹاچاریہ سمیت 10 طلبہ کے خلاف ملک سے غداری کے معاملے میں دہلی پولیس نے پٹیالہ ہاوس کورٹ میں میٹروپولیٹن مجسٹریٹ سُمیت آنند کی عدالت میں 1200 صفحات پرمشتمل چارج شیٹ داخل کی۔اس چارج شیٹ میں کنہیا کمار، عمر خالد اورانربان بھٹاچاریہ کے علاوہ 7 کشمیریوں کوبھی ملزم بنایا گیا ہے۔ ان تمام کشمیری طلبہ سے بھی پوچھ گچھ کی جاچکی ہے، لیکن انھیں بغیرگرفتاری کے چارج شیٹ کیا گیا تھا۔ ان کے خلاف چارج شیٹ میں 124 اے (ملک سے غداری) 323 ,465 ,471 ,143 ,149 ,147 اور120 بی جیسی دفعات لگائی گئی ہیں۔اس چارج شیٹ کے کالم 12 میں 36 ملزم ہیں، جن پرعدالت طے کرے گی کہ انھیں ملزم بنانا ہے یا نہیں۔ ان 36 کے خلاف پولیس کوراست ثبوت نہیں ملے ہیں۔ دہلی پولیس کی اسپیشل سیل کے مطابق گواہوں کے بیانات کے بعد ملک سے غداری کا یہ معاملہ درج کیا گیا ہے۔ گواہوں کے مطابق کنہیا کمارنے بھی ملک مخالف نعرے لگائے تھے، وہیں عمر خالد کے خلاف دھوکا دہی کا بھی معاملہ درج کیا گیا ہے۔

### پاکستان
آئین پاکستان کی شق 6 کے مطابق یہ ہے کہ ’ہر وہ شخص غدار ہے جو طاقت کے استعمال یا کسی بھی غیر آئینی طریقے سے آئینِ پاکستان کو منسوخ، تحلیل، معطل یا عارضی طور پر بھی معطل کرتا ہے یا ایسا کرنے کی کوشش بھی کرتا یا ایسا کرنے کی سازش میں شریک ہوتا ہے۔‘ یہ آئینی تعریف کی وہ شکل ہے جو آئین میں اٹھارویں ترمیم کے بعد سامنے آتی ہے۔ ماہرِ قانون ایس ایم ظفر کے مطابق ’غداری‘ کا لفظ پہلی مرتبہ سنہ 1973ء کے آئین میں استعمال ہوا۔ تاہم اس وقت دیے جانے والے غداری کے تصور میں اٹھارویں ترمیم کے بعد تبدیلی آئی۔ جو اضافہ کیا گیا وہ یہ تھا کہ ’آئین کو معطل یا عارضی طور پر بھی معطل کرنے والا شخص یا ایسے شخص کی امداد کرنے والا شخص غدار ہو گا۔‘

## مزید دیکھیے
* حب الوطنی

## بیرونی روابط
*
*


زمرہ:جرائم
مرکز انحناء

عدسہ کی کروی سطح کا مرکز **مرکزِ انحناء** (Center of curvature) کہلاتا ہے۔

یا

’’ایک عدسہ چاہے وہ مقعر ہو یا محدب دو کروی سطحوں ہر مشتمل ہوتا ہے۔ ان میں سے ہر سطح کرہ کا ایک حصہ تشکیل دیتی ہے۔ ان کروں کے مراکز کو عدسے کا *مراکزِ انحناء* (Centers of curvature) کہتے ہیں۔‘‘

’’کروی عدسے کا انعطافی سطح، کرہ کا ایک حصہ بناتی ہے۔ اس کرہ کا ایک مرکز ہوتا ہے۔ یہ نقطہ کروی عدسے کا *مرکزِ انحناء* کہلاتا ہے۔‘‘
اسے عام طر پر C کی علامت سے ظاہر کیا جاتا ہے۔ جونکہ دو مراکزِ انحناء ہوتے ہیں اس لیے اسے C1 اور C2 سے ظاہر کیا جاتا ہے۔

زمرہ:طبیعیات
زمرہ:طبیعیاتی تصورات
زمرہ:ہندسی مراکز
اکتناز

اکتناز کا مادہ ک ن ز یعنی کنز ہے

کنز سے مراد وہ مال ہے جس کو محفوظ کر کے رکھ لیا گیا ہو یا اس مال کو زمین میں دبا کر دفن کر کے رکھ لیا گیا ہو۔ 

قرآن مجید میں یہ لفظ بہت زیادہ دولت کے حوالے سے استعمال ہوا ہے

اسلام میں کنز سے مراد ایسا مال ہے جس پر زکوۃ ادا نہ کی جائے اور اگر کنز پر زکوۃ ادا کر دی جائے تو ایسے مال کو کنز نہیں کہا جا سکتا بلکہ ایسا مال پاک و صاف ہو جاتا ہے

اکتناز کا تذکرہ کرتے ہوئے حیدر زمان صدیقی لکھتے ہیں:

اکتناز کے معنی ہیں سونے اور چاندی کے خزانے جمع کرتا مگر اس طرح کہ ان سے حقوق خداوندی اور حقوق ملت ادا نہ کیے جائیں  اس تعریف کی بنا پر اکتناز اس صورت میں متحقق ہوگا جب کوئی شخص اپنی جمع شدہ دولت سے متذکرہ حقوق ادا نہ کرتا ہو۔ اس سے ظاہر ہوتا ہے کہ اسلام میں جمعِ دولت بری چیز نہیں بلہ اسے اس طرح روک رکھنا کہ اس کے حقوق ادا نہ ہوں اکتناز کے تحت آتا ہے

کنز ایسا مال ہے جس پر زکوۃ ادا نہ کی جائے اور اگر اس پر زکوۃ ادا کر دی جائے تو وہ مال کنز نہیں ہے



## حوالہ جات
حامد علی خان

**استاد حامد علی خان** (ولادت: 1953ء) پاکستانی کلاسی گلوکار ہیں۔ حامد علی پٹیالہ گھرانہ سے تعلق رکھنے والے پاکستان کے نام ور کلاسیکی گلوکار استاد اختر علی خان کے فرزند اور استاد امانت علی خان اور استاد بڑے فتح علی خان کے چھوٹے بھائی استاد حامد علی خان 1953ء میں پیدا ہوئے۔ انھوں نے نہ صرف کلاسیکی موسیقی میں نام کمایا بلکہ اس کے ساتھ ساتھ غزل اور ٹھمری میں بھی اپنی فنکارانہ صلاحیتوں سے شائقین کے دل جیت لیے۔ وہ خیال گائیکی کے بڑے سریلے فن کاروں میں شمار ہوتے ہیں اور کلاسیکی موسیقی کے علاوہ غزل،ٹھمری اور گیت گانے میں بھی اختصاص رکھتے ہیں۔ ابتدا میں وہ اپنے بھتیجے اسد امانت علی خان کے ساتھ جوڑی بناکر گاتے تھے تاہم اب وہ تنہاپرفارم کرتے ہیں۔ حامد علی خان کے تین بیٹوں نایاب علی ، ولی حامد علی اور انعام علی نے راگا بوائز کے نام سے ایک بینڈ بھی بنایا ہے جو خالص کلاسیکی موسیقی اور پاپ میوزک دونوں میں اپنے کمالات دکھا رہا ہے۔ حکومت پاکستان نے موسیقی کے شعبے میں استاد حامد علی خان کی خدمات کے اعتراف کے طور پر انھیں 14 اگست 1996ء کو صدارتی تمغہ حسن کارکردگی اور بعد ازاں ستارہ امتیاز عطا کیا گیا۔

## حوالہ جات

زمرہ:بقید حیات شخصیات
زمرہ:پاکستان میں کلاسیکی موسیقی
زمرہ:پاکستانی سنی
زمرہ:پاکستانی غزل گائیک
زمرہ:پاکستانی کلاسکی گلوکار
زمرہ:پاکستانی کلاسیکی موسیقار
زمرہ:پاکستانی مرد گلوکار
زمرہ:پنجابی شخصیات
زمرہ:پٹیالہ گھرانہ
زمرہ:لاہور کے گلوکار
زمرہ:موسیقی کے گھرانے
زمرہ:تمغائے حسن کارکردگی وصول کنندگان
زمرہ:ستارۂ امتیاز وصول کنندگان
زمرہ:ویکی ڈیٹا سے مختلف مختصر وضاحت
دوستی کا بریسلیٹ

تصغیر|دوستی کا بریسلیٹ جو آسان پٹوں سے بنا ہے۔

تصغیر|سلسلہ وار انداز میں تصاویر کو دوستی کے بریسلیٹ میں بنیادی گرہ ڈالنے کا طریقہ بتا رہی ہیں۔

**دوستی کا بریسلیٹ** یا **فرینڈ شِپ بینڈ**  ایک سجاوٹی پٹی ہے کو کسی ایک شخص کی جانب سے دوسرے شخص کو دوستی کی علامت کے طور پر دی جاتی ہے۔ دوستی کے بریسلیٹ اکثر ہاتھ سے بنائے جاتے ہیں، اگر چیکہ تجارتی طور پر کچھ دوستی کے بریسلیٹ بنتے ہیں اور دکانات میں موجود بھی ہوتے ہیں۔ اس کی تیاری میں بُننے میں استعمال کیا جانے والا دھاگا استعمال کیا جاتا ہے۔ اس کی کئی طرز اور قسمیں ہیں۔ مگر بیش تر نیم سِلی گِرہ سے بنتے ہیں۔ فرینڈ شِپ بینڈ کو اس بات کی علامت سمجھا جاتا ہے کہ دوستی مضبوط، اٹوٹ اور دائمی طور قائم رہنے والی ہے۔ فرینڈ شِپ بینڈ کا کسی کے سامنے نکال دیا جانا یہ علامت ہے کہ دوستی اب ختم ہو چکی ہے۔ اس بینڈ کا بار بار استعمال سے خراب ہونا ہی ایک فطری پر اختتام ہے۔

فرینڈ شِپ بینڈ میں استعمال ہونے والا دھاگا پیٹرن کے حساب سے مختلف ہوتا ہے۔ سب سے کم قسم کا پیٹرن، جو ایک دوہرے سلسلے کی گِرہ ہوتی ہے، دو پینچوں پر مشتمل ہے۔ اس کے بر عکس ایک کینڈی پٹوں والا فرینڈ شِپ بینڈ تین یا اس سے بڑھ کر پٹوں پر مشتمل ہو سکتا ہے، جو مطلوبہ سختی پر منحصر ہے۔

## امریکی اور جدید ثقافت کی وجہ سے افادیت
4 اگست یا اگست کے پہلے اتوار کو یوم دوستی ہے۔ ایک ایسا دن جس دن آپ اپنے دوست کو اس کے پیار اور مدد کے لیے شکریہ کہ سکتے ہیں۔ اسے خاص محسوس کرا سکتے ہیں۔ اس کے لیے امریکی ثقافت کی رو سے وہ ہے دوستی کے بریسلیٹ کا تحفہ ہے۔ دوستی کی اصلی تقریب تو بینڈس کے روپ میں ہی دیکھنے کو ملا ہے۔ اسکول اور کالج میں بھی دوستی کے اس خاص دن کو منانے کے لیے دوستوں کو فرینڈ شپ بینڈ ہی دیا جاتا تھا۔ اگر آپ بھی پھر سے اسی دور میں لوٹنا چاہتے ہیں اور دوست کو بھی ان پرانے دنوں کی یاد دلانا چاہتے ہیں تو پھر فرینڈشپ بینڈ کا تحقہ دیا جا سکتا ہے۔ آج کل کئی طرح کے بینڈ ٹرینڈ میں ہیں، جن میں سے لوگ من پسند چُن سکتے ہیں۔

جدید طور پر یوم دوستی بھارت کے ساتھ ساتھ دنیا کے کئی ملکوں میں منایا جاتا ہے۔

## مزید دیکھیے
* دوستی

## حوالہ جات

زمرہ:1980ء کی دہائی کا فیشن
زمرہ:1990ء کی دہائی کا فیشن
زمرہ:2000ء کی دہائی کا فیشن
زمرہ:دوستی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:2020ء کی دہائی کا فیشن
فارسی ادب

[تصغیر|دائیں|[پنچ تنتر Persian manuscript copy dated 1429, depicts the Jackal trying to lead the Lion astray. توپ قاپی محل in استنبول، Turkey.]]

**[[فارسی بولنے والے ممالک|فارسی]] ادب**  فارسی زبان میں شفوی و تحریری تخلیقات کے مجموعہ کا نام ہے۔ فارسی ادب دنیا کے قدیم ترین ادبوں میں سے ایک ہے۔
فارسی ادب ڈھائی ہزار سال سے زیادہ قدیم ہے۔ ایران عظمی سے اس کے مصادر ملتے ہیں جس میں موجودہ دور کا ایران، عراق، کوردستان، قفقاز اور ترکی اور جنوبی ایشیا، افغانستان اور وسط ایشیا کے علاقے شامل ہیں۔ قدیم زمانہ میں فارسی زبان یہاں کی سرکاری زبان رہ چکی ہے۔ فارسی کے سب سے زیادہ مشہور اور پسندیدہ شاعر رومی کی ولادت بلخ میں ہوئی تھی جو موجودہ دور کے افغانستان میں ہے۔ یہ بھی کہا جاتا ہے کہ ان کی ولادت وخش، تاجکستان میں ہوئی جو موجودہ تاجکستان میں ہے۔ رومی نے اپنی زندگی کے ایام قونیہ میں گزارے جو موجودہ دور کے ترکی میں ہے اور اناطولیہ میں سلجوق خاندان کا پایہ تخت رہ چکا ہے۔ غزنوی خاندان نے جنوبی ایشیا کے ایک بڑے حصہ پر قبضہ کیا اور فارسی زبان کو سرکاری زبان کا درجہ دیا۔ تب سے ہی ایران، قفقاز، ترکی اور مغربی ہندوستان، تاجکستان اور وسط ایشیا کے دیگر حصوں میں فارسی ادب کا باقاعدہ آغاز ہو گیا۔ فارسی ادب کو پورا حصہ صرف فارسی زبان میں نہیں بلکہ علاقائی فارسی، ایرانی زبانوں، یونانی زبان ار ور عربی زبان میں بھی فارسی ادب کے نمونے ملتے ہیں۔ فارسی ادب کو یہ خصوصیت حاصل ہے کہ یہ ایران اور فارس کے علاقہ کے علاوہ دیگر خطوں میں یہ لکھا اور پڑھا گیا جیسے ہندوستان، ترکی اور قفقاز وغیرہ۔ ایک زمانہ میں فارسی زبان ہندوستان کی سرکاری زبان رہی ہے اور فارسی ادب یہاں کے علاقائی ادب سے زیادہ معتبر اور پسندیدہ تھا۔ مرزا غالب، اقبال، امیر خسرو کے علاوہ اور بھی کئی فارسی ادب کے شعرا و ادبا یہاں پیدا ہوئے۔

فارسی زبان کے شعرا فردوسی ، سعدی شیرازی، حافظ شیرازی، شیخ فرید الدین عطار، نظامی گنجوی اور عمر خیام ساری دنیا میں اپنی شاعری اور ادب کے لیے جانے جاتے ہیں۔ ان مایہ ناز فارسی شعرا نے دنیا کے ادب کو متاثر کیا ہے۔ بالخصوص مغربی ممالک کے کئی ادب میں ان شعرا کو پڑھا اور ان پر لکھا جاتا ہے۔

## حوالہ جات


زمرہ:ادب بلحاظ زبان
زمرہ:ادب بلحاظ نسلیت
زمرہ:ایران میں فنون
زمرہ:تاریخ ادب
زمرہ:فارسی ثقافت
زمرہ:شاعری بلحاظ قوم اور زبان
زمرہ:ویکی ڈیٹا سے مطابقت رکھنے والی مختصر تفصیل
زمرہ:فارسی زبان کا ادب